ভিন ডিজেলের ‘এক্স এক্স এক্স: রিটার্ন অফ জান্ডার কেজ’-এ সাইন করেছেন দীপিকা। এই ছবি দিয়েই হলিউডে খাতা খুলছেন মিস পাডুকোন। শ্যুটিংয়ের আগে নিজেকে তৈরি করছেন একেবারে অন্য রূপে। কীভাবে এখন দিন কাটছে দীপিকার? নিজেই পড়ুন। 


• সকাল ৬টায় ঘুম থেকে উঠে যোগাসন করেন নিয়মিত। শীত, গ্রীষ্ম, বর্ষা— ইনডোর বা আউটডোর শ্যুটিং, বাদ দেন না একদিনও। লেট নাইট পার্টি থাকলেও টাইমে উঠে পড়েন। পরে টায়ার্ড লাগলে পাওয়ার ন্যাপ নিয়ে নেন। 
• এমনিতে সপ্তাহে দুদিন জিমে সময় কাটান দীপিকা। তবে এখন নতুন হলিউড ভেঞ্চারের জন্য সেটা বেড়ে হয়েছে চারদিন। মূলত কার্ডিও, প্লাঞ্চ, ওয়েট লিফটিং, স্ট্রেচিং এবং স্কোয়াট করেন। 
• দিনের যে কোনও সময়ে ঘড়ি ধরে ৩০ মিনিট হাঁটেন দীপিকা। 
• কখনও এক্সারসাইজ করতে ভাল না-লাগলে, নাচ প্র্যাকটিস করেন। 
• সপ্তাহে অন্তত একদিন ব্যাডমিন্টন না-খেললে চলেই না এই অভিনেত্রীর। 
• সাধারণত নিরামিষ খানাই পছন্দ করেন ‘ককটেল’ গার্ল। 
• প্রতি দু’ ঘন্টা অন্তর একটি বা দু’টি করে ফল খান। 

বর্তমানে বলিউডের সেলিব্রিটি ফিটনেস ইনস্ট্রাক্টর ওয়াসিমের তত্ত্বাবধানে রয়েছেন দীপিকা।